
 ROMÂNIA

JUDEŢUL TIMIŞ

COMUNA LIEBLING

Liebling, Nr. 528, Cod poștal: 307245, 
Tel: 0256/396501; Fax: 0256/396421
e-mail. contact@primarialiebling.ro

Nr. 906/12.02.2025
RAPORT DE SPECIALITATE
la Proiectul de hotărâre privind aprobarea înregistrării Primăriei Comunei Liebling în Sistemul electronic de plată online a taxelor si impozitelor utilizând cardul bancar (SNEP) și modul de suportare a comisionului bancar la tranzacțiile online precum și acordarea unui mandat special de reprezentare în vederea efectuării demersurilor necesare pentru deschiderea unui cont bancar
Având în vedere prevederile art. 1 alin. 1 din OUG 193/2002 privind introducerea sistemelor moderne de plată, aprobată cu modificări prin Legea 209/2016, cu modificările și completările ulterioare, precum și prevederile relevante din Legea 273/2006 privind finanțele publice locale, cu modificările și completările ulterioare, 

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, 

Prevederilor art. 129 alin. (2), lit.b), alin. (4) lit. a), art. 139 alin. (3) lit. a), art. 196, alin.(1) lit. a) din O.U.G. nr. 57/2019 privind Codul Administrativ, cu modificările şi completările ulterioare,

Necesitatea înregistrării Primăriei Comunei Liebling în Sistemul National Electronic de plată online a taxelor si impozitelor utilizând cardul bancar (SNEP) precum și modul de suportare a comisionului bancar la tranzactiile online şi necesitatea de a veni în sprijinul contribuabililor în vederea optimizării procesului de colectare a impozitelor şi taxelor locale, plata taxelor şi impozitelor prin mijloace electronice online de plată reprezintă unul dintre serviciile de bază puse la dispoziţia cetăţeanului şi a mediului de afaceri. 

Pentru îndeplinirea formalităților de înrolare înSistemul National Electronic de plată online, este necesar ca UAT Liebling să dețină un cont bancar la o instituție bancară din România, sens în care propun să acordați mandat special ordonatorului principal de credite precum și persoanelor propuse din cadrul Compartimentului Financiar-Contabilitate, Taxe și Impozite Locale din aparatului de specialitate al Primarului Comunei Liebling, care au competență să verifice documentele justificative și să întocmească instrumentele de plată a cheltuielilor și transferurilor bancare efectuate de Comuna Liebling, de la/la Banca Transilvania SA, cu desemnarea acestora și aprobarea specimenelor de semnătură. 
În consecință, propun d-lui primar, să supună autorității deliberative proiectul de hotărâre în forma prezentată.

Viceprimar, 
Radu-Marius PLEȘA

